23. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 30  της 14/17 Ιαν.1978 (ΦΕΚ Α΄ 5) (Διόρθ. Σφαλμ. στο ΦΕΚ Α΄ 18/16  Φεβρ. 1978) Περί του τρόπου συνθέσεως, λειτουργίας και εκλογής των μελών, ως και των αρμοδιοτήτων των Οργάνων Διοικήσεως του Δημοκριτείου Πανεπιστημίου Θράκης. Έχοντες υπ’ όψει: 1)Τας διατάξεις του άρθρ.7 (παρ. 2 και 5) του Ν.Δ. 87/1973 «περί Ιδρύσεως Πανεπιστημίων εις Θράκην και Κρήτην». 2)Την γνώμην της Επιτροπής Προσωρινής Διοικήσεως και Οικονομικής Διαχειρίσεως (συνεδρία 17.12.1977) του Δημοκριτείου Πανεπιστημίου Θράκης. 3)Την υπ’ αριθ.1/1978 γνωμοδότησιν του Συμβουλίου της Επικρατείας, προτάσει του Υπουργού Εθνικής Παιδείας και Θρησκευμάτων, αποφασίζομεν: Άρθρ.1.-1.Αι εκάστοτε ισχύουσαι διατάξεις περί συνθέσεως, λειτουργίας και αρμοδιοτήτων των Οργάνων Διοικήσεως του Πανεπιστημίου Θεσσαλονίκης εφαρμόζονται και προκειμένου περί των εν άρθρ. 2 του Ν.Δ. 87/1973 Οργάνων Διοικήσεως του Πανεπιστημίου Θράκης. (Αντί για τη σελ.636,321) Σελ. 636,321(α) Τεύχος Ε83–Σελ. 109 Πανεπιστήμιο Θράκης 31.ΗΑ.α.20-23 2.Δια την σύνθεσιν, λειτουργίαν και αρμοδιότητας του Πανεπιστημιακού Συμβουλίου του Πανεπιστημίου Θράκης, εφαρμόζονται αι εκάστοτε, ισχύουσαι διατάξεις περί του Πρυτανικού Συμβουλίου του Πανεπιστημίου Θεσσαλονίκης. 3.Ο Πρύτανις και ο Αντιπρύτανις δεν δύναται να ανήκουν εις την αυτήν Σχολήν. 4.Συγκλητικοί εκλέγονται και διορίζονται ανά εις εξ εκάστης Σχολής. Άρθρ.2.-1.Πέραν των κατά τας κειμένας διατάξεις αρμοδιοτήτων της Γενικής Συνελεύσεως των Καθηγητών, αύτη εκλέγει, μόνον κατά το ακαδημαϊκόν έτος 1977-78 και τον Πρύτανιν και τον Προπρύτανιν του Ιδρύματος. «2.Κατά τας εκλογάς Πρυτάνεως, Προπρυτάνεως, Αντιπρυτάνεως, Κοσμητόρων και Συγκλητικών, αι οποίαι θα λάβουν χώραν κατά τα ακαδημαϊκά έτη 1977-78, 1978-79, 1979-80, 1980-81, 1981-82 και 1982-83, εκλόγιμοι είναι άπαντες οι τακτικοί καθηγηταί του Πανεπιστημίου Θράκης». Η παρ.2 αντικαταστάθηκε ως άνω από το Π.Δ. 712/28 Αυγ.- 8 Σεπτ.1979 (ΦΕΚ Α' 211). 3.Αι εκλογαί δια την ανάδειξιν των πρώτων Οργάνων Διοικήσεως του άρθρ. 2 του Ν.Δ. 87/1973 γίνονται εντός μηνός από της δημοσιεύσεως του παρόντος, η δε θητεία των εκλεγομένων οργάνων λήγει, την 31.8.1979. Έκαστον σώμα συγκαλείται υπό του αρχαιοτέρου εκ των μελών του, της δε συνεδρίας προεδρεύει το αρχαιότερον εκ των παρόντων μελών. 